Video: Selfbestuur is die enigste oplossingErnst Roet en Flip Buys bespreek die boek ‘Die pad na selfbestuur: Anderkant die mislukking van staatsbestuur’. (Foto: ‘n Skermgreep uit die video.) Te midde van al die talle uitdagings wat die Afrikaner kan kniehalter, is daar ’n werkbare oplossing, naamlik groter selfbestuur. Die feite spreek vanself – staatsbestuur het misluk in Suid-Afrika, maar nuwe werklikhede kan geskep word. Boonop is geen goedkeuring van die regering hiervoor nodig nie en implementeer talle Suid-Afrikaners reeds dié moontlikhede deur die gebruik van, onder meer, privaat mediese dienste, privaat sekuriteit en privaat opleiding. Flip Buys, voorsitter van die Solidariteit Beweging, en Ernst Roets, AfriForum se hoof van beleid en aksie, bespreek die implementering van groter selfbestuur en die identifisering van ankergebiede waar die Afrikaner in groter hoeveelhede gekonsentreer is.